**«ТӘУЕЛСІЗ ЕЛІМ- ТІРЕГІМ, САМҒАУЫНДЫ ТІЛЕДІМ»**

Мен қазақпын, биікпін, байтақ елмін,

Қайта тудым өмірге, қайта келдім.

Мен мың да бір тірілдім мәңгі өлмеске,

Айта бергім келеді, айта бергім

Ж. Молдағалиев.

«Қазақстан» деген бір сөздің өзі осында өскен әрбір азаматтың жанына жақын,ыстық.Әрбір қазақ үшін туған жер—жанының бір ажырамас бөлшегі, ата- бабалардан қалған баға жетпес байлығы және асыл мұрасы.

Тәуелсіздік бізге оңайлықпен келген жоқ. Біздің тарихымызда ғасырлар бойы Ресей тарихының құрамды бөлігі болып келді.Басымыздан қанша ауыр соғыс,жұт өтіп,қаншама Отаны үшін жанын берген батырларымыздан айырылдық.Ғасырлар бойы ана тілімізден, дінімізден, мәдениетімізден айырыла жаздадық. Дегенмен,жаңа тәуелсіздік заманда өз халқымыздың тарихын өзіміз жазып, жаңа егемендік ел, халық тұрғысынан жазуға мүмкіндік алдық.Жаңа өмір бастап қазақ халқының жарқын болашаққа.қадам басты.Тәуелсіздік алғалы еліміз экономика, медицина, мұнай, химия өндірісі, спорт және т.б қай салада болмасын дамып, басқа дамыған елдермен терезесі тең тұр.Қазір Қазақстанның әр азаматы өзінің елімен мақтана алады. Еліміздің тыныштығы мен қауіпсіздігі, көп ұлтты Қазақстан халқының жарастығы мен ынтымақтастығы біздің Президентіміздің жүргізіп отырған парасатты көреген саясатының нәтижесі. Тәуелсіздік – бабалар арманы, ұрпақтың қолы жеткен киелі кезең.Тәуелсіздік—ұлттық сананың,болмыстың және мәдениеттің тірегі.

Тәуелсіздік біз үшін өте қымбат. Ата-бабаның рухын көтергені үшін ата тарихымызды, ана тілімізді, дінімізді қаз-қатар тұрғызып «қазақ» деген атауға қан мен жан кіргізгені үшін «елім» деп еңіретіп, «жерім» деп желпінтіп, алпыс екі тамырымызды идіріп, ата-жұртты сүйдіргені үшін Тәуелсіздікті қадірлейміз. Н. Ә. Назарбаев: «Алдымызда асу - асу белдер бар, ұлт жолында ұйтқи соққан желдер бар. Белде талар, жел де беттен қағар. Бәріне төзу керек, бәріне көну керек, жас ұрпақ!» - деп айтқандай, біздер, жас ұрпақ, тәуелсіздігіміздің баянды болу үшін жауапты екенімізді, аға ұрпақ зор сенім артып отырғанын түсінуіміз керек. Бүгінгі білім алып отырған студент – ертеңгі азамат, ел патриоты. Сол азаматтардың ең бірінші міндеті – өзінің тәуелсіз елдің өркені екенін ұмытпау, екінші міндеті – сол елдің іргетасының берік болуына үлес қосу, тәуелсіз елдің патриоты екенін дәлелдеу. Тәуелсіздік – бұл бүгінгі өмір ғана емес, сонымен қатар, ертеңгі өміріміз – Қазақстанның болашағы, оның мүмкіндіктері мен мақсаттары. Тәуелсіз болу – өз тағдырына жауап беру деген сөз.

Отанды сүю, халқын құрметтеу,ана тілін сақтау – әрбір қазақ азаматының міндеті. Өткенді ұмытуға болмайды. Ол – біздің тарихымыз. Отан үшін отқа түс күймейсің –деп Бауыржан Момышұлы бекерге айтпаған. Міне, бүгінде біз болашаққа деген жарқын сеніммен алға қарай нық қадам басып келеміз.Мен еліме пайдамды тигізіп, Қазақстанның өркендеуіне өз үлесімді қосқым келеді.Тек әрдайым еліміз аман, аспанымыз ашық, көк байрағымыз биікте желбіреп, жас ұрпақ өз елінің патриоты болып, әрқашан Қазақстанды мақтан тұтсын деймін.